Losun frá búpeningi hefur aukist en einnig vegna aukinnar áburðarnotkunar . Hoesung Lee , formaður milliríkjanefndar um loftslagsbreytingar , kynnir niðurstöður nefndarinnar í nýrri skýrslu um loftslagsbreytingar og landnotkun . Loftslagsbreytingar ógna fæðuöryggi Vegna hærra hitastigs , úrkomubreytinga og aukinnar tíðni sumra aftakaatburða ógna loftslagsbreytingar fæðuöryggi . Hlýnun hefur aukið framleiðni landbúnaðarvara á hærri breiddargráðum , m.a. á maís , hveiti , sykurrófum og bómull , en dregið úr framleiðslu á lægri breiddargráðum , m.a. á byggi , maís og hveiti . Meðal áhrifa á beitarlönd eru hnignun haga , hægari vöxtur , minni framleiðni og viðkoma beitardýra , aukin tíðni plága og sjúkdóma og tap á líffræðilegum fjölbreytileika . Á þurrum svæðum , sérstaklega í Afríku og hálendum svæðum í Asíu og Suður-Ameríku telja frumbyggjar og innfæddir að loftslagsbreytingar hafi nú þegar áhrif á fæðuöryggi .